JohanHeinsen/ENO huggingface dataset:
Odense Adresse-Contoirs Efterretninger, 1826-12-04
Til de Parlamentet forelagte Papirer hører Traktaten mellem Kongen af Ava og den brittiske Regjering i Jndien, hvor der ved en af de mægtigste Nabofyrsters Død er opkommet Strid om Herredømmet imellem to af hans Sønner, som Kompagniet udentvivl vil lægge sig imellem og derved ikke glemme Reglen: divide et impera! Af de øvrige Forhandlinger bemærkes endnu en Petition fra et Sogn i Kent imod at tilstaae Katholikerne større Friheder, ved hvis Fremlægning Sir Brydges yttrede Bekymring for, at Huset i saa Fald kunde ventes besat med papistiske Repræsentantere. Sir R. Wilson talede med Varme om Storbrittanniens udenlandske Politik, og roste Hr. Cannings Liberalitet i saa Henseende. Nu ønskede han og, at Andre vilde respektere afhængige Nationers Rettigheder, og Frankerig snart opfylde sit Løvte om at rømme Spanien, som ogsaa vilde være til Fordeel for Engellands Handel. Efter endnu at have berørt Neapel, hvor der, som han foregav, er dikteret Pengestraf, naar Man blot med et Ord eller en Mine kommer en østerrigsk Soldat for nær, tog han fat paa den hjerteløse Politik imod Grækenland og sluttede med disse mærkelige Ord: Den Despot, som sidder paa den tyrkiske Trone, er ikke af det almindelige Slags. Vi behøve kun at see hvad han foretager sig, for at slutte, hvad han er istand til at gjøre. Man give ham blot Tid til at fuldende sine Organisationsplaner, og uden derfor at paastaae, at han kan udrette saa meget som Peter den Store med sine russiske Barbarer, tør Man vel antage, at han kan blive en ikke ubetydelig Fiende for nogle af de europæiske Stater. Af vittige Ordspil anføres Hr. Bronghams, i Anledning af J Hr. Winns Lovtale over Engellands Fortrin som et fladt tog frugtbart Land: han ønskede af ganske Hjerte, at Tron=Talen maatte have svaret til denne Beskrivelse og været lige saa frugtbar, som den var slad.
Odense Adresse-Contoirs Efterretninger, 1826-12-04
Til Formaliteterne, hvormed Parlamentets Aabning forberededes, hørte den af Taleren forlangte Stadfæstelse at Underhusets Rettigheder og Friheder saavel for Medlemmernes Personer som Debatter, hvorom Lord=Kantsleren i Kongens Navn forsikrede ham. Ved Geistlighedens foregaaende Høitidelighed i St. Paulskirken holdt Præsten 9 fra Peterborough en Tale i det latinske Sprog, hvori han søgde at godtgjøre, at den romerskekatholske Kirkes Lærdomme og Grundsætninger ere endnu uforandret de samme som i ældre Tider. Forbuddet imod Vaabens og Munitions Udførsel er atter forlænget. De første Handels-Kontoirer i London klage over, at de intet have at bestille. J Stjernens Udfald imod Engelland finder Times en lige saa tyk Vankundighed om Landet, som om Forfatteren havde sagt, at de engelske Love befale Fleerkoneriet, at Folk her gaae paa alle Fire, at de Geistlige ere Menneskeædere og Aristokraterne sædvanlig fortære et stegt Barn til deres Frokost.
Odense Adresse-Contoirs Efterretninger, 1826-12-04
J St. James var Kouren den 23 Novbr. meget glimrende. Efterat Deputationer fra begge Huse havde overleveret Takadresserne. overgav den nye spanske Ambassadeur sit Kreditiv. Jblandt Flere, som bleve Hs. Maj. forestilte, befandt sig Hertugen af De vonshire og Sir Charles Stuart, som ere komne tilbage fra deres Ambassader til Moscau og Brasilen, Gesandterne i Petersburg og Berlin, Viscount Strangford og GrevClanwilliam.
Odense Adresse-Contoirs Efterretninger, 1826-12-04
Portugal. J Oporto er opdaget en ny Sammensværgelse, hvorom blot meldes, at Man ved kraftige Forholdsregler forekom dens Udbrud. De landede brittiske Søetropper bleve Dagen før Cortes Mødets Aabning igjen tagne ombord. Finantsministerens Budget for næste Aar er et Deficit af 2 Milliarder Rees (12 1/2 Mill. Franes), hvilket han dog haaber at dække uden de direkte Skatters Forhøielse. J Pairskammeret har Biskoppen af Elvas og i de Deputeredes Kammer Hr. Pereira foreslaaet at proklammerDon Pedro til legitim Konge i Portugal, hvorimod indvendtes, at det vilde være upassende, da det syntes at forudsætte Tvivl i saa Henseende. Til mange flere fremkomne Forslag hører, at reise Don Pedroet offentligt Mindemærke med Jndskrift: "den erkjendtlige Nation for den offentlige Friheds Gjenopretter, at bede Hs. Maj. om Forholdsregler, som kunne sikre Huset Braganzas Dynastie, og at ophøie Staden Lamego til et Hertugdom for Dronning Maria IIdens Søster, DonJanuaria, et Forbud imod at optage Taler i Aviserne, før de ere gjennemseete af Forfatterne, Forslag om de kongelige Prindsers Erkjendelse, Nationalgardens Organisation, Pressefrihed, Jurier, Ministrenes Ansvarlighed o. s. v.
Odense Adresse-Contoirs Efterretninger, 1826-12-04
Ogsaa Pairskammeret har underkastet det forelagte Reglement en Kommittees Prøvelse, da flere Artikler, som Grev Taypa bemærkede, ere ordlydende oversatte af Reglementet for det franske Pairskammer, og Manheller maatte vælge det engelske Parlament til Mønster, Jndenrigsministeren Trigozo indrømmede ved denne Leilighed Kammeret Ret til at opponere imod ethver af Regjeringens Udkast, da Ministrene ellers kunde bruge samme som et Skjerm for sig. Desuagtet skal han allerede være almindelig forhadt, saavel for bemeldte Reglement som for sin Uvirksomhed imod Rebellerne, hvorfor han ikke kan vise sig offentlig, uden at der høres Piben og Folk raabe efter ham: at Man kun vil Chartet, men ikke hans Vilkaarlighed.
Odense Adresse-Contoirs Efterretninger, 1826-12-04
Spanien. Journal des Debats melder nu om en i Paris sluttet Overeenskomst imellem Frankerig, Engelland, Østerrig og Rusland, hvori Spaniens Forhold til Portugal er bleven bestemt, dog uden at afgjøre, enten det skal jerkjende den nye Regjering eller ei. Statsraadet vedbliver derfor at fraraade Hs. Majestæt dette Skridt, Munkene og Præsterne opkjøbe Vaaben og have tilbudt at ville bidrage 8 Millioner Realer foruden de fornødne Klæder til 100,000 roialistiske Frivillige, naar de bare kunde bringe det til en Krig. Maaskee kan det tilskrives disse fromme Ønsker, at baade Hr. v. Moustiers og Lamb saavelsom flere Gesandter belave sig paa at forlade Madrid. J Provindserne ere Rustningerne vel ophørte og den portugisiske Ambassadeur Hr. de Souza har endnu ikke gjort Brug af sine Reisepasser; men al den Stund det taales, at General Silveira og de flere portugisiske Rebelchefer samle deres Landsmænd paa Grændsen, er Freden ikke at stole paa. J Gammel-Castilien er Toro deres Forceningspunkt, en anden Kolonne formeres i Gallizien af Grev v. Amarante (Silveiras Paarørende), og i Depotet i Ecija skal befinde sig over 1000 vel organiserede Portugisere, forsynede med deres Musik og en Regimentskasse for tree Maaneder. Siden Anførerne erfarede Jnfanten Don Miguels Eed paa Konstitutionen, skulle de pønsee paa at udraabe den unge Jnfant Don Sebastian, (en Søn af den i Madrid boende Enke=Prindsesse af Beira) til Konge i Portugal.
Odense Adresse-Contoirs Efterretninger, 1826-12-04
Foruden en stræng Neutralitet imod Portugal skal i førstmeldte Konvention ogsaa være slaaet paa en Forandring i Spaniens nærværende Regjeringssystem samt Amerikas Erkjendelse; men disse Strenge taale nu engang ingen Berørelse, hvorfor Udenrigsministeren i sit Svar udtrykkelig har erklæret: at Spanierne hade og afskye enhver anden end den nærværende Regjeringsform paa Halvøen, som er den eeneste Folket ønsker og hvorunder det lever roligt og lykkeligt. At yderst Faa ikke dele denne Tilfredshed, er allene en Følge af de forbigangne Uordener og den demokratiske Usædelighed og Frækhed, som opspirede under samme. Ligesaa lidet vil Spanien opgive sin Ret til sine Amerikanske Besiddelser. Denne Varagtighed er saa meget mere at beundre, som Regjeringen har faaet Vished om Labordes Eskadres Ødelæggelse af Stormeen. Endeel af Skibene savnes og Resten er i en jammerlig Tilstand kommet tilbage til Havannah. Paa Høiden af Cap St. Vincent angreb en co i lumbisk Korvette paa 22 Kanoner med 120 Md. den 26 Octbr. det spanske Skib Conception, bestemt fra Lissabon til Cadix, og borede det efter nogle Minuters Forløb isænk. Dog reddede Kaperen Kapitain og Mandskab, som ere ankomne til Cadix.
Odense Adresse-Contoirs Efterretninger, 1826-12-04
Græsketyrkiske Anliggender. Den 7 Novbr. indtraf en tyrkisk Koureer til Akierman med Storherrens Ratifikation af Fredstraktaten, og næste Morgen fandt sammes Udvexling Sted. Som Forløber for de sidste Rædselscener i Konstantinopel udbrød alt den 11 Octbr. Jld i det nye opført Fyrtaarn ved det gamle Serail, og efter anstillet Undersøgelse bleve Vægterne henrettede for deres Skjødesløshed, Men efter nogle Dages Forløb opdagede Seraskiers Spioner Vaaben=Oplag hos Vægterne i de keiserlige Skæferier, hvilke ligeledes havde hørt til Janitskarerne, men forholdt sig rolige ved Opstanden i Junii. Aga Pascha lod da 2500 Md. disciplineerte Tropper rykke frem og gribe henved 3000 til de fordums Janitskar=Korporationer hørende Personer, med hvilke flere Haandværksfolk og selv Kokkene i Seraillet havde forenet sig. Henved 1500 (efter den nye Beretning) bleve strax sendte i Evigheden og Resten indskibet til Asien, hvor Man dog tvivler om at de hav faaet Fod iland. Det opdagedes nu, at over 1000 forklædte Janitskarer havde indsneget sig i Hovedstaden, og at 4000 Kammerater fra Nikonudien vare paa Veien til deres Forstærkning. Disse fik den paa den asiatiske Kys kommanderende Pascha Ordre at expedere, og Krigskalupper, udsendtes, for at afværge deres Jndskibning. Ved alt dette stilte Regjeringen sig an, som havde det Hele intet at betyde, og midt under Henrettelserne mønstrede Storherren selv de nye uniformeerte Bostandschis, hvilket Energie hos en Muselmand saa meget meere er at beundre naar betænkes, at netop i dette Korps findes mange Misfornøiede. Ogsaa de saakaldte Esnafs eller Haandværkslang, vilde den 19de under Exercitsen lade skarp og nedskyde alle Tilhængerne af det nye System, hvilken Plan itide blev forraadt Men uagtet denne nye Triumf, læser Man paa alle Ansigter, tydelig Frygt for Fremtiden og selv Seraskier, der var udseet til det første Offer, svæver i stor Angest. Reis Effendi skjærer, som en sand Tyrk, Kaaben efter Veiret, og har for at vise sig venskabelig imod Rusland, ophævet al videre Samqvem med den persiske Agent Dand Aga, som desuden er en Kristen og har opbragt Sultanen derved, at hans Herre i de medgivne Jnstruktioner kalder sig Padischah sen Titel, som Storherren vil have sig selv forbeholden). Sandsynligviis vil Dand Aga derfor snart vende tilbage til Persien, To Besøg, som han har aflagt hos Hr. Stratford=Canning ere blevne ubesvarede, og blot den engelske Konsul i Pera har givet ham en Frokost, som ingen anden diplomatisk Person bivaanede.
Odense Adresse-Contoirs Efterretninger, 1826-12-04
Foruden de offentlige Henrettelser have Stormændene de res egne Slagterbænke. Saaledes lod Seraskier den 21 Octbr. 72 hemmelig strangulere, hvilken Ære da sædvanlig kun vises Folk af Stand. Storherren har iøvrigt givet den for Grækerne ydmygende befaling, at de ikke maae klæd sig anderledes end i ældre Tider og passende for deres usle Tilstand som Rajas. Gouras Død bekræfter sig, dog ikke som Forræder, men som Helt ved et gjentaget Udfald fra Akropolis, der forResten løb saa heldigt af, at det lykkedes at faae 500 Mk. friske Tropper kastet ind i Kastellet, saa der endnu er Haabom at det vil kunne holde sig. Men yderste Nødsfald har Grækerne besluttet at sprænge det i Luften!
Odense Adresse-Contoirs Efterretninger, 1826-12-04
Beltpassage fra den 29 Novbr. til 3 Decbr. 1826. Fra Fyen til Sjelland. F. Friis; Proprietair, Ridder Berg til Skjoldemose; Premierlieutenant, Ridder N. K. v. Juel; Proprietair P. H. Kornerup; Lieutenant og Forpagter A. Bodenhoff, Handelsbetjent C. Storm; Kjøbmand J. C. W. Hiipedan; Handelskommis C. C. Piene; Handlende C. J. Mohn; Landinspekteur H. Hastrup. Stud. theol. N. C. Lehn; Adjunkt T. N. Nielsen; Handelskommis Bencker; Skræder S. Dahl. Fra Sielland til Fyen. Kjøbmand J. F. Erichsen, Konsul Kalvig; Student Bruun; Handelsmand D. Tuchfeld; Kammerraad og Landvæsenskommissair D. Monrad; Frøkenerne M. og A. de Neergaard: Kammerjunker og Sekondlieutenant J. C. v. Skeel; Jfr. B. Hansen, og Grooss; Seminarist A. Kruse; Skibskapitainerne P. J. Børhauw og P. Paulsen; Handelsbetjent J. B. Fahnøe; Pastor Fuglede.
Odense Adresse-Contoirs Efterretninger, 1826-12-04
Ved Sørgebudskabet Herre til Birkelse, Oxholm og Langeslund, Kammerherre og Major S. P. F. de Skeels Død.
Odense Adresse-Contoirs Efterretninger, 1826-12-04
Død. Harpen jeg med Sørgefor omvinder, Alt indhyllet er i dybe Sorg, Taaren i de høie Sale rinder, Glædens Soel er slukt i Skeelers Borg. Bryd hvert Hjerte ud i Suk og Klage, Smelt hvert Øie, og smelt hen i Graad, Vandrer, seer Du dem, som staae tilbage? Spørg er - spørg ei, hvi er Kinden vaad Brustent er det ædle store Hjerte, Sprunget ud af ægte Adels=Rod, Udslukt Øiets milde Flamme=Kjerte, Grenen ligger knust ved Træets Fod. Har Du kjendt den Haand, som nu er vissen, Har den hvilet nogentid i Din - Broder, at, det svimler under Jssen - Venskab, svøb Dig ind i Sørgelin! Har Du seet en trofast Qvindes Lykke Ved den ædle Mand - o salig Lyst! - Har Du seet hans stærke Arm at trykke Fire Børn til faderlige Bryst; O da veed Du, hvad det mon betyde, At et saadant Hjerte stille staaer, O da maa i Taarer Du udbryde, Uden Bemod ei forbi Du gaaer. Aanden foer hist op til bedre Egne, Han er gangen hjem til Fredens Land -Men paa Kisten skal mit Hjerte tegne: Denne - denne var en Adels-Mand. Ædle Frue, skue igjennem Taaren, Fromme Børn ved elskte Faders Liig, Seer hans Engel svæve over Baaren, Hør ham hviske fra sit Himmerig: J have vel nu Bedrøvelse, men jeg vil se Eder igjen, og Eders Hjerter skal glædes og Jngen skal tage Eders Glæde fra Eder Joh. 16. 22. Aalborg den 25 Novbr. 1826. J. F. Boesen.
Odense Adresse-Contoirs Efterretninger, 1826-12-04
Kjøbenhavns Børs-Kours d. 1 Decbr. 1826. Hamb. - k. S. 223. - Spec. 228: 13 Rbmk. 11 s. 4 PCt. Kongel. Oblig.: 83 Rbd. Sedl. Dito 74 1/2 a 75 i Banco. Nationb. Obl.: ovatool Rbd. S.ell. 11 42115 Rbd. Sedl. 3 PCt. nye danske Oblig. L. Sterl. (1 L. Sterl. beregnet til 14 Bcomk.) Norske Speciesedl. pr. 100 Spec. 155 Rbd. Sedl. Svenske Sedl. pr. Rdlr. Rigsgjeld 49 Rbs. Tegn. 6 PCt. Norske Laan ved Hambro & Søn 103 1/2 a 104 i Bco. 4 PCt. Dito Nye . . . . . . . . . . . .- i Bco. Asiat. Actier . . . - Bank-Disconto 5 pCt. ertisse ments.
Odense Adresse-Contoirs Efterretninger, 1826-12-04
Den aarlige Examen i den Lahnske Stiftelse fo hjelpeløse Børn, der or bestemt at holdes paa Stifterens Fødselsdag den 10 December, som iaar indfalder paa en Søndag, bliver derfor udsat til den paafølgende Mandag den 11 dennes, og begynder om Formiddagen Kl. 11 med den sædvanlige Høitidelighed, hvortil Stiftelsens Venner herved indbydes. Talen holdes af Hr. Pastor From.
Odense Adresse-Contoirs Efterretninger, 1826-12-04
Med høie Øvrigheds Tilladelse bliver, under Bestyrelse af Kommitteen for Komediehuset, givet Bal en Masque paa Komediehuset Søndagen den 17 Decbr., om Aftenen Kl. 6 slet, for et anstændigt sluttet Selskab. Entre-Billetter kan bekommes til Maskeraden for 4 Mk., for Tilskuere i Logerne og Perleraden 4 Mk., og underneden for 3 Mk. Tegn pr. Stk.
Odense Adresse-Contoirs Efterretninger, 1826-12-04
hos Kirkeværgerne Paulsen og Hempel, under de Betingelser, der af Entrepreneurerne forevises fra den 13 til 17 de om Eftermiddagen Kl. 4, fra hvilken Tid ingen senere Entre, gives, eftersom Antalslisterne paa de Deeltagende til den Ti maae være sluttede. Tilskuer=Billetter kan og bekommes ved Indgangen fra Kl. 5.
Odense Adresse-Contoirs Efterretninger, 1826-12-04
Kommitteen for Komediehuset i Odense, den 4 Decbr. 1826.
Odense Adresse-Contoirs Efterretninger, 1826-12-04
Med Hs. Majestæts allernaadigste Tilladelse, ville Brødrene Fouraux, med deres store Selskab, have den Ære førstkommende Onsdag og Fredag at give Forestillinger i Kunstriden, i det herværende Ridehuus. Det nærmere erfares af de trykte Plakater.
Odense Adresse-Contoirs Efterretninger, 1826-12-04
De her fra Kontoiret udsendte Subskriptions=Planer paa Nordlysets bedes snarest muligt tilbagesendte. S. Hempel.
Odense Adresse-Contoirs Efterretninger, 1826-12-04
Fra Tjenestekarl Jens Hansen i Sønderbrobye er den 28 f. M. bortstiaalet et tokasses Sølv=Lommeuhr, hvis inderste Kasse er mærket No. 32 og No. 20 i Værket. For Opdagelsen heraf loves 5 Rbd., naar Man henvender sig til Eieren, der tjener hos Gaardmand A. Madsen.
Odense Adresse-Contoirs Efterretninger, 1826-12-04
En mørkebruun snuppet 4 Aars Hoppe med 2 hvide Bagbeen, samt en sort 6 Aars Hest, er bortgaaet fra Kustrup Weibye Sogn. De, som underretter deres Eier, Jørgen, Sørensen, loves en passende Douceur.
Odense Adresse-Contoirs Efterretninger, 1826-12-04
En duelig Seminarist, som tillige kan give Underviisning i Tydsk og Musik, søges fra en Herregaard her i Landet. Man henvender sig til Undertegnede, som opgiver Vilkaarene. Odense den 1 Decbr. 1826. Hald. Anden Etage i Gaarden No. 428 paa Nørregade er at faa til Leie førstkommende Paaske Flyttetid. J. Nicolaysen.
Odense Adresse-Contoirs Efterretninger, 1826-12-04
Undertegnede, som nylig er arriveret fra Hamborg, anbefaler sig med at forfærdige, efter nyeste Facon, saavel Silketøis, Fløiels som Straahatte m. m., vasker hvide Hatte og farver sorte, saa begge Deele blive som nye. Jsær vasker og præsser jeg gamle hvide Straahatte paa en nye Maade, saa de blive ganske som nye; vasker Shavler, Fjer, Silketøier og Flor, forfærdiger alle mulige Slags Blomster, kruser Kryds og syer Pynt; Al til muligst billigste Priis, saa at Enhver, der vil unde mig sit Arbeide, vist skal finde sig tilfreds. Svendborg den 28 Novbr. 1826. Nicoline Hirsch. At vi have funden os foranledigede, indtil videre at lade ophøre med saavel Tobaksfabrikation som Udsalg af Tobakker i Gaarden No. 190 i denne Byes Møllergade; det bekjendtgjøres herved af os Underskrevne, som Executores testamenti i afgangne Tobaksfabriqveur H. Hansens og senere afdøde Enkes Boe. Svendborg den 1 Decbr. 1826. Theill. H. J Baagøe. M. J. Pasbjerg. Et af forskjellige Sorter bestaaende Partie Tobak, som udgjør circa 30 Skpd. og tilhører afdøde Tobaksfabriqveur Haus Hansens og Hustrues Stervboe, agtes bortsolgt ved offentlig Auction, der afholdes i Gaarden No. 190 i Svendborg Byes Nøllergade Onsdagen den 20 i denne Maaned og begynder om Formiddagen Kl. 11. Det bemærkes, at Salget skeer i større og mindre Qvantiteter, samt at størstedelen af Tobakket er uforarbeidet. Svendborg den 2 Decbr. 1826. Som Exekutorer i fornævnte Stervboe. Theill. H. J. Baage. M. J. Pasbjerg.
Odense Adresse-Contoirs Efterretninger, 1826-12-04
At der med Salget af den Brændeviinsbrænder Roulunds Stervboe tilhørende Gaard No. 49 Litr. B. paa Overgade, tillige følger det i Gaarden værende Brændeviinstøi, med Kjedler, Kar, Tønder og Ankre, det bliver herved til Liebhavernes Efterretning bekjendtgjort. Odense den 1 Decbr. 1826. Reimuth.
Odense Adresse-Contoirs Efterretninger, 1826-12-04
Efter Udlægshaverens Forlangende afholdes 5 Auctioner, Torsdagen den 21 og 28 Decbr. samt Fredagen den 5 Januar næstkommende, over et Huus med tilliggende Jord af omtrent 6 Skpr. Lands Størrelse i Magtenbølle Bye, der tilhører Marcus Jensen i Bendixholm. Auctionerne afholdes, de 2 første paa Herredstinget og den sidste i Huset selv, hver Gang om Formiddagen Kl. 11. Odense Herredskontoir den 2 Decbr. 1826. C. A. Falbe.
Odense Adresse-Contoirs Efterretninger, 1826-12-04
Efter vedkommende Skifteforvalters Forlangende bliver afdøde Huusfæster Niels Hansen Harritzlevs Eiendomsjord i Grønløkken, som bestaaer af 2 Jordlodder med circa 4 1/2 Tdr. Land, som staaer for Hartkorn 3 Skpr. 2 Fdkr. 1 1/2 Alb., ved Auction opbuden første Gang Tirsdagen den 19 Decbr., anden Gang Tirsdagen den 9 Januar, som begge afholdes paa Herredernes Tingsted Formiddag Kl. 11 ½, og 3die og sidste Gang Torsdagen den 25 Januar 1827 i selve Eiendommen i Harritzlev, Middag Kl. 12, hvor da ogsaa Boets Meubler ved Auction afhændes. Konditionerne ere til Eftersyn paa Harritzlevgaard og her paa Kontoiret. Lunde, Scham og Schoubye Herreders Kontoir den 30 November 1826. M. Knutzen.
Odense Adresse-Contoirs Efterretninger, 1826-12-04
Raunholts Hovedgaard med underliggende Avlsgaard Sophienlund i Svendborg Amt, Winding Herred, attraaes bortforpagtet ved offentlig Auction, som afholdes hos Hr. Gjæstgiver Larsen i Odense Tirsdagen den 9 Januar 1827. Formiddag Kl. 11, fra 1 Mai 1827 at regne, efter Konditioner, som 14 Dage før Auctionen er til Eftersyn paa Raunholts Skriverstue og hos undertegnede Auctions-Direkteur. Liebhavere vil ved at tage Gaardene i Øiesyn komme til Kundskab saavel om Jordernes som Hollænderiets fortrinlige Godhed, og til Raunholt er fuldt Hoverie. Liselund den 50 Novbr. 1826. Haastrup.
Odense Adresse-Contoirs Efterretninger, 1826-12-05
55 Aargang. No. 1
Odense Adresse-Contoirs Efterretninger, 1826-12-05
Fyens. Stift. privilegerede. Kongelig allene 3 Avertissementstidende. Adresse-Avis og overalt i de Danske Stater. Forsendes med Brevposten. Udgiveren Søren Hempel i Odense. Redigeres, trykkes og forlægges af December 1826. Tirsdagen den
Odense Adresse-Contoirs Efterretninger, 1826-12-05
Jndhold. Amerikanske Anliggender. Udenlandske Blandinger. - Fædrelandet. Offentlige Foranstaltninger.
Odense Adresse-Contoirs Efterretninger, 1826-12-05
Skibs-Efterretninger. Videnskabelighed. Blandinger.
Odense Adresse-Contoirs Efterretninger, 1826-12-05
Amerikanske Anliggender. Ved en Hyldings=Akt af 5 August have de brasiliske Senatorer og Deputerede erklæret den Keiserlige Prinds Don Pedro de Alcantara fød 2 Decbr. 1825) for hans Faders Efterfølger og Arving til Brasiliens Krone og Rige.
Odense Adresse-Contoirs Efterretninger, 1826-12-05
Nationalkongressen i Chili har nu ogsaa erklæret sig for Fødderativsystemmet, og Hr. Jnfante er udnævnt til Præsident istedetfor Direktor Freire, som har resigueret General Pinto er Vicepræsident. Dr. Francias Afgang skal være forstilt, for end mere at befæste sin Magt J det mindste have de fleste Authoriteter nægtet at adlyde hans Efterfølger og ved Bønskrifter anmodet Direktoren, om at vedblive Regjeringen, som dog hidtil er bleven afslaaet.
Odense Adresse-Contoirs Efterretninger, 1826-12-05
J de nordamerikanske Tidender anstilles Betragtninger over Panama=Kongressen, hvilken siges at hav her gjort langt mindre Jndtryk, end naturligviis maatte være Tilfældet i Europa. At Alliants=Traktaten blev sluttet inden de Forenede Staters Gesandt ankom, var allene en Følge af disses Erklæring: ingen Deel at ville tage Of= eller Defensiv=Operationer. En anden Sag er det naar der skal handles om Gjenstænder, der angaae saavede neutrale som krigførende Amerikanske Stater. Jørrigt omtvivles ikke, at Mexicos, Columbiens og flere Staters foreenede Søemagt under den tapre Kommodere, Porters Anførsel vil give Krigen imellem Spanien og dets fordums Kolonier et nyt Sving, og snart true Spanien paadets egne Kyster. Menneskehedens Venne smigre sig imidlertid med, at den spanske Monarks Raadgivere endelig ville indsee, at alt Haab om at tilbagevinde i sit Herredømme i Amerika er forsvunden, og derved gjøre en Ende paa Blodsudgydelsen -J Anledning af at der i franske Havne kræves forhøiede Afgivter af nordamerikanske Skibe, naar de have anløbet Engelland eller Jrland, er aabnet en Brevvexling imellem begge Regjeringer. Ved den med Danmark afsluttede Venskabs- og Handels-Traktats Underskrift har Statssekretairen Hr. Clay ogsaa taget den Forbeholdenhed: at fordi deri ikke er omtalt nogen Godtgjørelse for de af Danmark i sin Tid konfiskerede amerikanske Skibe, skal denne Fordring, ikke ansees eftergivet. - Hayti har nu faaet en Bank hvis Privilegium foreløbig gielder i 10 Aar.
Odense Adresse-Contoirs Efterretninger, 1826-12-05
Udenlandske Blandinger. Storbrittannien. Hr. Willock er indtruffet til London med Depescher fra den persiske Regjering, hvorden efter Forlydende anholder og Engellands venskabelige Mægling i Striden med Rusland.
Odense Adresse-Contoirs Efterretninger, 1826-12-05
Nederlandene. J det nye Tugthuus i Leuwarden gjorde Lemmerne, over 600 i Tallet, sig rebelske den 15 f. M. og slog Arbeidsredskaberne istykker, for ved Hielp af samme at gjøre Udbrud. Der blev slaaet Allarm, og saavel Besætningen som Borgervæbningen ilede til Stedet, hvor Orden og Rolighed ved strænge Forholdsregler igjen blev tilveiebragt.